Teknologi vurdering

Teknologi vurdering er en vurdering af teknologiens samfundsmæssige konsekvenser. Formålet med en teknologivurdering, er at klarlægge teknologiens konsekvenser
og muligheder, ved at vurdere hvilke fordele og ulemper, der kan være med
produktet /løsningsforslaget.

## **Konsekvensvurdering**

Konsekvensvurdering er en vurdering af
konsekvenserne på en allerede indført, kendt teknologi, hvor man går ind og forsøger at begrænse skadernes af teknologien i produktet, det kan være i teknikdelen
eller produktet. Man går ind og ser på de uventede konsekvenser af en teknologi, der kræver øjeblikkelig handling, så man ikke ser det problem, teknologien egentlige skulle løse.

* Tag udgangspunkt i teknologien, som den anvendes her og nu.
* Bestem de samfundsmæssige konsekvenser, både positiv og negativ.

* Bedøm konsekvenserne, og del dem op i uheldige og heldige.
* Tænk over hvilke løsninger, der kan afhjælpe de uheldige konsekvenser.

Er teknologien indført kan man foretage en konsekvensvurdering – vi bygger et filter på kraftværket for at mindske miljøproblemerne. Dvs. reaktiv, orienteret
mod lappeløsninger – begrænser skadevirkninger (filter).

## **Helhedsvurdering.**

Helhedsvurdering er en vurdering eller bedømmelse som
forsøger at inddrage alle aspekter i en sag og tage højde for deres indbyrdes
sammenhæng. Man ser på en eksisterende teknologi, man har planlagt at
indføre.

* Bestem de funktioner, teknologien har, i forhold til brugerens og samfundets behov
* Forslå forskellige teknologi, der dækker behovene
* Undersøg, hvilke fordele og ulemper de forskellige teknologier har for drivkræfter og aktør

Er teknologien udviklet, men ikke valgt, kan man foretage en helhedsvurdering
– skal vi vælge kraftværk eller vindmøller Dvs. proaktiv, opstiller ønskede
funktioner eller egenskaber – fremmer ønskelige teknologier (renere teknologi)

## Konstruktiv vurdering:

Er problemet beskrevet, men teknologien ikke udviklet, kan man foretage en konstruktiv teknologivurdering – el-produktion er miljøbelastende, hvordan løser vi problemet? Vindmøller, energibesparelser eller noget helt
andet? Dvs. interaktiv, manøvrere i det fremtidige rum for teknologiske løsninger –
influere på tekniske ændringer (problemløsning)

## Markedet

Markedet er det sted produktet sælges. Arbejdskraften betrængtes også som markedet, virksomheder søger arbejdskraften og producere de produkter, forbrugeren efterspørger.

(Leverandører, Kunder, Potentielle indtrængere, Substituerende produkter, Konkurrence situationen i branchen, SWOT modellen)

## Magt

Eksempel:

Der er ikke nogle gældende regler og love for madspild, eller om hvordan man får det stoppet. Dog er der  mange moralske og uskrevnet regler omkring dette emne.

Butikker, foreninger og forbrugere skaber disse “stop madspild” koncepter, hvor det går ud på at mindst muligt mad bliver smidt i skraldespanden, for at spare på ressourcerne, og få mest muligt ud af dem, der allerede er blevet produceret.- i stedet for at vi skal bruge ressourcer på, at afskaffe produkterne.  Det betyder at butikker fx sætter prisen på maden betydeligt ned når det er ved at blive for gammelt, da butikkerne ikke må sælge for gamle fødevarer.

## Kapital

Når virksomheder lancerer nye produkt, som har en stor og bred målgruppe, så vil produktet skabe en hvis interesse.

Når man sælger et produkt i en butik, er prisen væsentligt højere end produktionsomkostningerne.

Produktionsomkostningerne er hvad produktet koster at lave. Hvis man f.eks. ser på vores produkt som koster cirka 250 kroner at lave, så bliver det solgt i butikkerne for 500 kr., Differencen på 250 kr. går til løn til medarbejderne, afdrag, renter og indkøb af materialer samt til firmaet.

**Eksempel:**

Vi tænker at vores produkt skal koste ca. de 500 kroner, da vi mener at det er en ok pris til et produkt som vi har lavet. Vi har på samtidig undersøgt priser på andre lignende produkter, og fundet frem til denne pris. I vores produkt er der ca. materialer for 150-300 kroner, og hvis produktet bliver solgt for de 500 kroner, vil der være et overskud på ca. 200-350 kr. overskuddet ville så gå til løn, indkøb af materialer og til at udvikle firmaet. Man kan udvikle firmaet ved at lave reklamer, apps og meget mere. Alt dette vil styrke firmaet, på den måde at firmaet kommer meget mere omkring og mulige købere ser firmaet flere steder.

## Levevilkår

Produktet kan altså på ingen måde forventes at være konkurrencedygtig på prisen, men nu var vores mål med produktet også at mindske udviklingen af latex-allergi, ikke at skabe et billigt alternativ til latex-handsker. Det er altså på sin plads, også at se på produktets indflydelse på levevilkår.

Til slut ser I på hvordan produktet påvirker levevilkår. Er der ressourcer der forarbejdes af børnearbejdere i Indien, eller har produktet (og produktets øvrige livscyklus) andre positive eller negative indflydelser på folk i samfundet (forbrugere, såvel som forbrugernes omgivelser)

## Produktvurdering

I det foregående har vi beskrevet et problem, designet og produceret et produkt til at løse problemet, vi har testet produktet, og vurderet hvordan det kan forventes at påvirke miljø og samfund. Det er nu på sin plads ganske kort at vurdere, om produktet har levet op til vores forventninger.

Så er det dommens time. Nu tager vi festhatten af, og tager de selvkritiske briller på. Hvordan blev prototypen? Hvis der er fabrikationsmæssige svagheder, kan I med fordel dokumentere dem med billeder, og beskrive dem … eksaminator og censor kommer til at se produktet, og vi bliver ikke væsentligt mere imponerede af, at I vælger at ignorere et problem vi kan se (for nu at sige det pænt).

Hvordan ser det ud med det miljø- og samfunds-mæssige? Har der vist sig at være problemer eller udfordringer, som bør nævnes, når man overordnet skal vurdere produktet?

Vær opmærksomme på, at dette ikke er en gennemgang af om produktet efterlever jeres krav. det kommer i næste afsnit. I skal udelukkende forholde jer til produktets håndværksmæssige kvalitet, og effekterne jeres produkt ville kunne tænkes at have hvis det kom på markedet.

**EKSEMPEL**

#### **Primær Produkt**

Cykeludlejning på en helt ny måde - et cykelstativ, der automatisk låser når hjulet rammer det bagerste af stativets cykelholdene del. Dertil også en app, hvor du kan leje en cykel, så du altid er sikker på at der står en cykel og venter på dig.

Produkt model 1:
Cykelstativet skal ligge fladt på jorden så man sætter cyklens forhjul ned i stativets cykelholdene del. Se billede af lignende stativ i bilag 5

Produkt model 2:
Cykelstativet skal være oprejst, eventuelt være op af en væg så man blot kører cyklens forhjul ind i stativet. Se billede af lignende stativer i bilag 5 og 5.

Endelige produkt blev besluttet med hjælp af pv-skemaet og blev produkt model 2.

Der er sat nogle mål på produktet. Målet på bagpladen er 40 cm, længden fra bagpladen ud til holderen er 21 cm og selve holderen er 80 cm, som så er blevet bukket.

#### **Sekundær produkt**

Sekundær produkter bliver en app, der gør lettere for kunden at bruge produktet. På appen vil der være en home knap, der viser nogle billeder af primær produktet. Der vil også være en globus, der viser kunden, hvor i landet man kan bruge NAHN cykeludlejning. Derudover vil man kunne trykke på en by eller bydel også vil man blive ført videre til en sekundær side, der vil give en mulighed for at leje en cykel. Derudover vil der være en valgmulighed, der vil ligne en cykel, hvor man selv kan gå ind og vælge by og antal timer man vil leje cyklen i. Når man så har valgt valgmuligheden “godkend & betal” kan man se sit cykel nummer og et billede af sin cykel. Når man så ankommer til sin cykel kan man trykke på valgmuligheden “jeg er ankommet”, hvorefter der vil komme en skanner op på ens skærm så man kan scanne qr koden og låse ens cykel op. Under valgmuligheden “?” vil det være muligt at stille firmaet spørgsmål, der vil være mulighed for både at ringe til firmaet eller skriver til dem via email.

Skitser af det sekundære produkt kan ses i bilag 9.

```
Kilder

```

Systime: Problemer og Teknologi. https://teknologi.systime.dk/index.php?id=568